runetrust/blame-folketinget-dk huggingface dataset:
Karen J. Klint (S), 2010-04-07:
Der har i hvert fald med den forrige minister været meget enighed om, at psykiatrien nok er haltet bagefter med omkring 1,5 mia. kr. i efterslæb, så et eller andet sted er der noget med, at når somatikken har fået 1 kr., har psykiatrien fået 25 øre.
Trine Pertou Mach (EL), 2023-02-23:
Det er fuldstændig afgørende for os i Enhedslisten, at det her ikke bliver en måde for kommunerne at parkere borgere på, som de ikke kan skaffe bolig til på anden vis, altså at placere dem på en campingplads og dermed løbe fra det ansvar, man som kommune har over for sine borgere.
Jesper Langballe (DF), 2003-04-29:
Nu vil jeg godt høre, om hr. Morten Homann har gjort sig nogle tanker om hvorfor, om det kunne pege hen på, at Socialdemokratiets ordfører oprindelig var stærkt betænkelig ved den her lov, men at der altså ikke var enighed i partiet, og at hun måske, hvad ved jeg, blev overtrumfet.
Karen Jespersen (V), 1997-12-05:
På en måde kunne man sammenligne det med den pulje til senildemente, som vi jo i fællesskab har sat af i satspuljen, hvor man f.eks. også tidligere har taget penge til uddannelse af personale til at tage sig af de senildemente og andre ting, og det har vi haft meget stor glæde af.
Jette Gottlieb (EL), 1998-10-28:
Men vi er dog positive over for nogle af tingene, f.eks. ideen om, at en arbejdsgiver kan få støtte til at ansætte nyuddannede handicappede på prøve i f.eks. 3 måneder, hvis der sikres imod misbrug. Mange af barriererne mod at få handicappede ind på det ordinære arbejdsmarked handler jo mere om uvidenhed og fordomme end om kvalifikationer og praktiske problemer.
Sophie Hæstorp Andersen (S), 2010-04-16:
Kan man ikke forestille sig, at en midaldrende kvinde, der går til hudspecialist, fordi hun finder nogle pigmentfejl og frygter, at det er kræft, i virkeligheden kunne have fået langt hurtigere besked om, at det nok snarere var noget aldersbetinget, og at hun ikke behøvede at bekymre sig?
Peter Juel-Jensen (V), 2023-11-09:
Så handler det om, at vi har de her muligheder fremadrettet, og jeg er fuldt åben over for, at det her kan ske i samarbejde med mange andre aktører, men jeg tror heller ikke lige, at det er det rette tidspunkt at sætte sådan noget her til salg, for så tror jeg først, at vi lider et kæmpe stort tab.
Martin Lidegaard (RV), 2005-12-01:
Jeg har ikke været flittig med lommeregneren og tør ikke sige, hvad beløbet er, men det kunne være spændende, om forslagsstilleren kunne komme det lidt nærmere, hvad det egentlig vil koste, for det er selvfølgelig noget, man bør have på plads i den generelle sociale prioriteringssituation.
Karl H. Bornhøft (SF), 2009-01-27:
Baggrunden for SF's forslag om regelforenkling og afbureaukratisering af den offentlige sygedagpengerefusion var et helt oprigtigt ønske om at medvirke til at skabe en reel regelforenkling og afbureaukratisering, altså en modsatrettet bølge i forhold til de senere års udvikling, som vi synes har været utrolig deprimerende og demotiverende for især de offentligt ansatte.
Manu Sareen (RV), 2012-04-18:
Men ellers er det fuldstændig rigtigt, som fru Fatma Øktem siger, at det selvfølgelig vil give en viden om, i hvilken retning regeringen vil, og derfor bliver vi inden den 28. maj i hvert fald meget, meget klogere på, hvad der skal ske senest i efteråret omkring en dansk model – det er klart.
Bertel Haarder (V), 2009-11-11:
Det er rent teoretiske regnestykker, men når det går den anden vej, kan jeg love, at så skal kommunerne nok fortælle os det, og derfor er det jo rimeligt nok, at staten også gør kommunerne opmærksom på det, når det faktisk går den rigtige vej set fra deres synspunkt, nemlig når de får mere frihed.
Peter Skaarup (DF), 1999-01-20:
Man kan sige, at der er mange store beslutninger, der kan være store ulemper, men jeg synes jo ikke, det giver et svar på det spørgsmål, jeg stillede, nemlig om nogle konkrete ulemper, som Danmark kan have ved at gå med i euroen. I den forbindelse kunne jeg godt tænke mig at spørge statsministeren, om han deler den kritik, som Jyske Bank-direktøren Anders Dam har været fremme med i et notat her i fredags, hvor Anders Dam siger, at det indskrænker vores handlefrihed og det ikke nødvendigvis er nogen fordel for Danmark at være med i euroen.
Brigitte Klintskov Jerkel (KF), 2024-12-05:
Først og fremmest er jeg enig med ordførerne i, at det er påfaldende, som ministeren og Socialdemokratiet peger fingre ad andre partiformænd og partier og forsøger at give andre partier og partiformænd skyld for forhold, som man ikke selv kan løse eller ikke kan handle på.
Carl Holst (V), 2016-11-11:
Og ja, det er mange – knap så mange, som spørgeren giver udtryk for, men det er mange – men vi skal bare lige huske på, som fru Karina Adsbøl også var inde på, at af de 33.000 kvinder, er der 2.000, altså omkring 6 pct., der får adgang til de krisecentre, og som efterfølgende kan få den psykologhjælp, som beslutningsforslaget går ud på.
Pia Olsen Dyhr (SF), 2010-11-23:
Nu er vi ikke gået så vidt i vores forslag, for vi mener, at det er vigtigt at sætte et eksempel for dem under 15 år, men jeg tvivler på, at De Konservative vil være for, hvis vi lige pludselig kommer med et forslag om, at alle skal være påbudt cykelhjelm.
Ole Sohn (SF), 2004-04-23:
Så når man går ind bag de pæne overskrifter i regeringens sigtelinjer og skal se på, hvilket konkret indhold, regeringen giver det, ja, så er det præget af, at man under dække af nogle pæne ord skærer ned i de offentlige kulturbudgetter, og det er farligt, for når man skærer i de offentlige kulturbudgetter, så presser markedet sig frem, og hvad sker der, når markedet presser sig frem?
Marlene Ambo-Rasmussen (V), 2020-05-07:
I Venstre tænker vi også, om der kunne sidde nogle forældre, der mener – og det kan man ikke selv se sig fri for at tænke som forælder til småbørn – at deres barn skal blive i vuggestuen eller i dagplejen, mens fagpersoner bedømmer, at det faktisk er godt for det her barn at komme videre i børnehave, og at barnet faktisk er klar til det.
Peter Kofod (DF), 2023-12-07:
Altså under hospitaler, under skoler, bag ved børnehaver osv., hvad der, kan man sige, i den grad udfordrer en professionelt drevet hærs mulighed for at ramme dem, man gerne vil ramme, og undgå at ramme dem, som er civile, og som ikke har noget med konflikten at gøre, f.eks. børn.
Henning Hyllested (EL), 2018-11-08:
Derfor kan det undre mig, at man laver sådan en smal aftale, og at man ikke har bestræbt sig på at lave en bredere aftale, som jo i sagens natur derfor holder bedre også i fremtiden, så virksomhederne ved, hvad de har med at gøre også om 2, 3, 4 år eller for den sags skyld om 10 år.
Sophie Løhde (V), 2009-01-22:
Arbejdet ventes afsluttet ved udgangen af juni 2009, hvorefter erfaringerne og den akkumulerede viden selvfølgelig skal bruges aktivt som inspiration for kommuner og regioner til, hvordan pårørendeinddragelsen kan forbedres fremadrettet, ligesom erfaringerne naturligvis også skal indtænkes i den kommende revision af Sundhedsstyrelsens vejledning i relation til sundhedsaftalerne.
Pernille Vermund (NB), 2020-02-07:
Jeg synes jo, vi er kommet et skridt ad vejen, al den stund at Socialdemokratiet trods alt erkender, at vi ikke kan møde folk, når de kommer hertil, med et tilbud om, at de kan være på passiv forsørgelse, og så sige, at vi nok finder ud af det alt sammen.
Ole M. Nielsen (KRF), 2002-05-22:
Det er klart, at det er lettest, og det er også nyttigt og praktisk og fornuftigt at slutte op om de kompetencer, man har lokalt, men lige nøjagtig i det område, jeg kommer fra, er det jo helt tydeligt, hvad det betyder, når man kun har én kompetence, nemlig sort industri, svejsere, eller når man har to skibsværfter i en by som Frederikshavn og en stor motorfabrik osv.
Martin Glerup (S), 2000-12-01:
Det skyldes, at der er fundet olie, hvor man for 5 år siden ikke forventede at finde det. Endvidere er indvindingsteknikken på såvel gas- som olieområdet forbedret gennem vandrette boringer og vandinjektion, så det nu er muligt at udvinde tre gange så meget olie fra et felt som tidligere.
Peter Hansen-Nord (V), 2001-01-11:
Den danske energipolitik var i en konkursretning, nogle måtte træde til og gribe ind, og nogle måtte putte nogle propper i nogle huller, før det hele eksploderede fuldstændig. Og var der ikke blevet grebet ind, havde PSO-andelen i dag været 60 eller 70 pct., og inden vi fik set os om, ville den være 100 pct., og så er det fuldstændig rigtigt, at så giver det frie marked ikke nogen idé længere.
Jesper Langballe (DF), 2004-03-10:
Nu var spørgsmålet jo todelt så lige til det første: Har jeg forstået ministeren rigtigt, at det af ministerens svar fremgår, at Det Mellemkirkelige Råds deltagelse i Danske Kirkers Samråd er hjemlet, men at Danske Kirkers Samråd i sig selv er en privat forening?
Kim Andersen (V), 2002-12-11:
Vi mener i de besvarelser, vi har fået fra kulturministeren på de rejste problemstillinger, at have fået svar, som stiller os tilfreds med, at der er taget højde for problemstillingerne med de ændringsforslag, der blev vedtaget ved andenbehandlingen og i det betænkningsbidrag, som Venstre er medforslagsstiller til.
Pernille Vermund (NB), 2023-03-28:
Og jeg ved, at fru Inger Støjberg og jeg på lange stræk deler bekymringen for vores kultur, for vores fælles værdier og også for det pres, der er på kulturen og værdierne, i forhold til en ret forfejlet udlændingepolitik, som jo desværre ikke er løst endnu.
Christian Poll (ALT), 2017-05-17:
Jo, men det, at midlerne er additionelle, betyder jo, at man ikke tager penge, som man ellers havde tænkt sig at bruge til at bygge skoler eller lave sociale indsatser, og bare flytter dem over til en klimaindsats, men at man siger: Nu har vi en bistand, som har et vist volumen, og oven i det finder vi midler, ekstra penge til at opfylde Parisaftalen og de forpligtelser, vi har i den.
Per Clausen (EL), 2013-03-12:
Jeg vil på den anden side også sige, at når jeg kigger på de her tal, har jeg måske svært ved helt at lade mig overbevise om, at det skulle kræve meget store ekstraordinære indsatser at rette op på den mulige skade, der skulle ske på beskæftigelsen ved at gennemføre det her lovforslag.
Rasmus Stoklund (S), 2026-01-21:
Nej, og hr. Mikkel Bjørn er jo også udmærket klar over – for jeg ved, at hr Mikkel Bjørn er velinformeret – at trappestigemodellen er noget helt andet end det, det drejer sig om, når vi fremlægger et lovforslag, der handler om at tage forskud på en praksisændring, vi forventer kommer.
Helle Sjelle (KF), 2010-02-23:
I stedet for de 5 dages uddannelse, vil forslaget betyde, at alle nye medlemmer af arbejdsmiljøorganisationen skal gennemgå 2-3 dages uddannelse, og derefter får de mulighed for at gennemgå 1-2 dages arbejdsmiljøuddannelse hvert af de kommende år.
Jens Christian Lund (S), 2011-04-07:
Vi vil også meget gerne have de ting, som FSR melder om revisionen, præciseret, så vi ved, hvad forskellen på de ord i lovforslaget, som man diskuterer, er, for umiddelbart virker de for en ikke særlig kyndig som ens, men der er selvfølgelig nok en forskel.
Pia Christmas-Møller (UFG), 2010-06-03:
Tværtimod skal vi have et frisk pust og friske øjne til at kigge på tingene, og det vil i de fleste tilfælde forudsætte, at der også – under en eller anden form – er nogle friske øjne udefra, der med ekspertbaggrund kan kigge på det.
Kirsten Jacobsen (FP), 1998-06-23:
Det er muligt, at finansministeren finder det irrelevant, men i Fremskridtspartiet finder vi det yderst relevant, at man står over for at skulle vedtage et aktstykke, som rækker tre år frem i tiden, hvortil der ikke er knyttet nogen som helst betingelser eller mulighed for kontrol eller indgriben fra dansk side, hvis man bruger pengene til andet formål, samtidig med at vi bliver præsenteret for finansministerens udtalelser på Ritzau i går om, at hvis der kommer et ønske og behovet er der, ja, så må det ligge i luften, at vi skal hjælpe med, men vi skal først have et overblik over, hvad det koster.
Lone Dybkjær (RV), 2010-04-13:
Jeg er selv medlem af en, Ingeniørforeningen, og jeg ved, det har været en rimelig sej kamp, for at kvinderne kunne få en placering i Ingeniørforeningen, men ganske langsomt er det på vej, lige så vel som foreningens holdning til øremærket barselorlov for mænd har ændret sig til, at det går de stærkt ind for nu.
Helle Sjelle (KF), 2003-01-09:
Det, vi bl.a. lægger vægt på med hensyn til vejledning inden for ungdomsuddannelserne, er, at der bliver stillet nationale mål og kvalitetskrav til vejledningen, således at vejledningen kan tilrettelægges som et sammenhængende forløb, og at det kommende Ungdommens Uddannelsesvejledning skal samarbejde med erhvervslivet.
Line Barfod (EL), 2005-06-16:
Det gælder f.eks., når vi ser på det store projekt og eksperiment, som Venstre gennemførte i Farum, hvor de også troede på, at det var det rigtige, og hvor Venstre blev ved med at fortælle, at alle andre i landet bare skulle gøre ligesom Brixtofte i Farum, så ville alt blive godt.
Mette Abildgaard (KF), 2017-02-02:
Det lovforslag, vi behandler i dag, er jo en udmøntning af den aftale, der hedder »Danmark i bedre balance«, og jeg synes faktisk, det er en af de aftaler, jeg som folketingsmedlem har været med til at forhandle, som jeg er mest tilfreds med forstået på den måde, at jeg i virkeligheden synes, det er demokratiet i sin fineste form.
Jørgen Arbo-Bæhr (EL), 2007-06-01:
Så jeg kunne godt tænke mig at få beskæftigelsesministeren til at forklare, om det er beskæftigelsesministerens hensigt at lave et indgreb over for jobklausuler, som: » ... kan betyde, at aftaler mellem virksomheder ikke gælder« – altså hvis lønmodtageren hiver i nødbremsen – »og at lønmodtageren får mulighed for godtgørelse.«
Karl H. Bornhøft (SF), 2008-04-15:
Vi er af den opfattelse, at hvis fru Emma Gad havde fået skrevet et afsnit om politik, ville hun have klargjort, at sådan sammenblander man ikke tingene, fordi det jo i bund og grund betyder, at vi kan komme i en situation, hvor vi, der har været med i nogle forlig, desværre bliver nødt til at stemme imod det.
Karen J. Klint (S), 2007-10-12:
Jeg synes også, det er fint nok, at vi skal tage de store linjer op i en redegørelsesdebat som denne, for ellers tror folk bare, at samarbejdet i Norden er sådan noget hygge-nygge-noget for forhenværende, interesserede politikere, og så skader vi jo det nordiske samarbejde.
Hans Andersen (V), 2019-02-21:
Så Venstre bakker fortsat op om vores ydelsessystem: Det er rimeligt, det er balanceret, og det sikrer, at der er en mærkbar forskel i forhold til at være på arbejde fremfor at være på overførselsindkomst, og det holder også hånden under dem, der i en periode står uden for arbejdsmarkedet.
Mette Thiesen (NB), 2020-05-20:
Da man behandlede et forslag identisk med det her den 4. april 2018, sad Socialdemokratiet i opposition, og der sagde den daværende socialdemokratiske ordfører og nuværende minister, hr. Mattias Tesfaye, følgende om det kraftigt stigende antal muslimske friskoler i Danmark, og nu citerer jeg: »... det undergraver Socialdemokratiets ambitioner om medborgerskab, og det svækker samhørigheden og dermed solidariteten i samfundet.
Mette Thiesen (NB), 2021-10-26:
Jeg har allerede stillet en del spørgsmål til det her lovforslag, og jeg kommer helt sikkert også til at stille flere i udvalgsbehandlingen, men vi kan ikke sige på nuværende tidspunkt, om vi kommer til at støtte det, for vi har brug for at få svar på de spørgsmål i udvalgsbehandlingen.
Alexander Ryle (LA), 2024-05-17:
Derudover er den både dyr, besværlig og ikke mindst skadelig for klimaet, som forslagsstillerne også har nævnt i beslutningsforslaget, fordi det jo ikke kun er parlamentarikerne, men også deres assistenter, embedsmænd, tolke samt tonsvis af materialer, som skal fragtes frem og tilbage.
Astrid Krag (SF), 2010-10-07:
Jeg tror, at alle, der følger med her, kan høre, at Venstres ordfører altså er ude i en hel række forskellige søforklaringer for at komme uden om det faktum, at man har brugt flere penge på de private hospitaler, man har forgyldt dem, i stedet for at bruge de penge til at behandle flere i det offentlige sygehusvæsen.
Lone Dybkjær (RV), 2010-02-09:
Det er sådan det første, og det kan vi jo bede Herlev Kommune om at svare direkte på, og vi kan bede ministeriet svare på, hvor meget de spørger kommunen om, og hvor meget de forsker i det, eller om de bare siger, at de får et brev, og at man gerne vil have det her fornyet, og at ministeriet så bare svarer ja.
Morten Østergaard (RV), 2006-11-10:
Lad mig slå fast fra starten, at for Det Radikale Venstre er det eneste socialt ansvarlige at gøre en effektiv indsats mod nedslidning og udstødning af arbejdsmarkedet i modsætning til at acceptere tingenes tilstand og overlade det til tilbagetrækningssystemet med pension og efterløn osv. at rydde op.
Kim Christiansen (DF), 2010-04-08:
Da der tilsyneladende ligger en skjult dagsorden om, at det her på en eller anden måde skal puttes ind i transportforliget af 29. januar 2009 og finansieres via det, vil jeg lige bede fru Pia Olsen Dyhr bekræfte over for mig, at der ikke nogen steder i det forlig står, at vi skal finansiere tilskudsordninger som dem, der er foreslået i lovforslaget.
Morten Homann (SF), 2007-01-18:
Det er jo sådan lidt pudsigt, al den stund man i forvejen har en vis åbenhed i det danske skattesystem, når det drejer sig om boliger: muligheden for at gå ind og se ejendomsvurderinger og derved også helt simpelt at kunne vurdere ejendomsskattebetalinger er åben for enhver.
Henrik Møller (S), 2022-05-19:
Det er jo selvfølgelig, kan man sige, et forslag, der langt hen ad vejen både kan være empatisk, og som umiddelbart også kan lyde sympatisk, men jeg synes jo også, det et eller andet sted lægger op til en diskussion af, hvad vi gør i forhold til nogle af vores allermest udsatte og vores allersvageste borgere, og hvordan vi løser deres problemer bedst, og derfor tak til forslagsstillerne for at bringe det her på dagsordenen.
Dennis Flydtkjær (DF), 2013-12-11:
Der er jo blevet begået den her fejl – det har de to foregående ordførere beskrevet rigtig godt, også når det gælder teknikken bagved, så det vil jeg ikke bruge mere tid på – en fejl, der som sagt blev begået i december 2012, som man nu får rettet op på, så borgerne ikke får en højere rente end det, der var tilsigtet med lovgivningen, der blev vedtaget dengang.
Leif Lahn Jensen (S), 2016-04-21:
Vi skal også gøre det nemmere for virksomheder, som reelt ikke kan skaffe arbejdskraft, og sørge for, at de får veluddannede og gode medarbejdere, og så skal vi selvfølgelig også fortsætte med at kæmpe med næb og kløer mod social dumping og sikre gode, ordentlige arbejdspladser, som følger danske overenskomster og dermed bevarer den danske model.
Peter Skaarup (DD), 2022-10-06:
Og fru Karina Lorentzen har jo fuldstændig ret i, og det er jo også logisk, at rapporter nu viser, at det er ude i provinsen, man bliver hårdest ramt af inflationen, og der må vi også sige, at vi herinde fra Christiansborg er kommet alt for sent i gang med at lave initiativer, der hjælper.
Jan Køpke Christensen (FP), 1998-02-06:
Men jeg vil også spørge hr. Nødgaard, om hr. Nødgaard og hans parti så er enige med Fremskridtspartiet i det, som vi jo har foreslået gang på gang: at så længe der eksisterer indkomstskatter, bør der være et såkaldt familiefradrag, for at det kan sikres, at børns skattefradrag udnyttes, altså at børnenes fradrag skal kunne benyttes af forældrene, hvis børnene ikke arbejder.
Finn Sørensen (EL), 2017-05-11:
Der må man bare se i øjnene, at når vi grundlæggende er uenige, ja, så undgår vi jo ikke, at nogle af debatterne gentager sig selv, men nogle gange sker det jo også sådan i politik, at hvis man bliver ved længe nok og synspunkterne bliver konfronteret med virkeligheden, sker der alligevel nogle ændringer.
Steen Gade (SF), 1999-03-03:
Er der noget, jeg, når jeg er ude at rejse, bliver lidt stolt over som dansker, så er det jo, at vi både har en meget høj ulandsbistand, at vi ikke bare har det som en målsætning, men at vi faktisk også lever op til den, og at vi også har denne miljø- og katastroferamme oveni. Vi ønsker i SF, at vi får en yderligere debat om miljøbistand i denne samling.
Susan Kronborg (RV), 2022-04-06:
Når man tilmelder sig indfødsretsprøven, skal man betale et gebyr for prøveafholdelse på 825 kr., og oveni skal der så betales 4.000 kr. for at få lov til at ansøge om indfødsret, og der kan gøres forskellige betragtninger om lovlighed, sagsbehandlingstid samt tilbagevirkende kraft.
Tom Behnke (KF), 2001-03-27:
Vi kan se i dag, at antallet af ansøgere til uddannelserne er faldende, vi kan se, at antallet, der gennemfører, desværre også er faldende, og dermed kan vi så også se, at det output, der burde have været, ikke er så tilstrækkeligt, som vi havde forventet og forudset.
Helge Adam Møller (KF), 1998-06-03:
Med baggrund i hr. Keld Albrechtsens bemærkninger og den lange debat, vi har haft de sidste to timer om efterretningstjenesterne og uvildige undersøgelser, skulle vi måske overveje en uvildig undersøgelse, der kan finde ud af, hvordan en så »alvorlig« fejl kan ske.
Mogens Jensen (S), 2005-05-31:
Men vi vil klart opfordre regeringen til, at det bliver sammen med et bredt flertal i Folketinget, at vi nu får foretaget en sammenhængende analyse af den danske pressestøtte, og at der på baggrund heraf bliver lavet en sammenhængende reform for pressestøtten, som udvikler og ikke afvikler dansk presse.
Jytte Andersen (S), 2004-05-04:
Jeg vil godt sige tak for debatten og tak for det, vi fik ud af, at vi satte det på dagsordenen; vel også via en af Venstres folketingsmedlemmers pres har jeg indtryk af, formanden for Det Danske Teater, som vel også har foretaget et stykke arbejde - det ved jeg han har gjort her i salen, han har jo også sin del af æren for, at vi nu har i hvert fald 3,7 mio. kr. mere.
Martin Lidegaard (RV), 2012-11-28:
Der er jo en grund til, at Dansk Industri, Dansk Erhverv, Landbrug & Fødevarer og stort set hele det danske civilsamfund støtter aktivt op om det her, og at selv Dansk Folkeparti nu indgår i en energiaftale frem mod 2020, som er blandt de mest ambitiøse i verden.
Jesper Langballe (DF), 2003-04-29:
Det er dog påfaldende, at fru Hanne Severinsen står her og ved hjælp af et simpelt fejlcitat skal bedyre, at forskningsfriheden fortsætter, hvor den kriminelle bisætning, som kommer til sidst, nemlig at det skal foregå inden for de forskningstrategiske rammer, simpelt hen udelukkes.
Thorkild B. Fransgaard (FRI), 2000-05-22:
I Frihed 2000 havde vi hellere set, at forespørgslen havde været en anden, nemlig: Hvad agter ministeren at gøre for, at dansk miljøpolitik bygger på facts og ikke følelser? Og hvad vil ministeren gøre for, at der tænkes på hele området, på miljø, økonomi og beskæftigelse, når der tales om bæredygtighed?
Kristian Thulesen Dahl (DF), 1998-06-10:
Er fru Birthe Rønn Hornbech ikke klar over det, siden hun kan holde en tale, der i den grad ligestiller en behandling i Kirkeudvalget - som selvfølgelig også er meget vigtig - af f.eks. et lovforslag, der har været i Folketingssalen, med behandlingen af EU-direktiver i Europaudvalget?
Helene Liliendahl Brydensholt (ALT), 2024-05-03:
Jeg vil lige høre ministeren, om ministeren vil kommentere på høringssvaret fra Bedre Psykiatri, hvor de skriver om, at mennesker, der tager antidepressiver, også kan være i fare for at få mundtørhed og tandsygdomme som bivirkninger af medicinen, og også om ministeren kan se for sig, at næste skridt – og nu har vi taget et stort skridt med en patientgruppe – måske kunne være at kigge på den her patientgruppe.
Jesper Langballe (DF), 2008-12-18:
Nej, jeg tror ikke, at justitsministeren er enig med mig i det synspunkt, som hr. Anders Samuelsen lægger mig i munden, men det er jeg faktisk heller ikke selv, for selvfølgelig mener jeg ikke, at alle, der stemmer ja til det her beslutningsforslag, gør det af had til ægteskabet.
Christian Rabjerg Madsen (S), 2023-12-05:
Når vi i Socialdemokratiet – i øvrigt sammen med et flertal i Folketinget – modsætter os, at der nedsættes en granskningskommission til en undersøgelse af FE-sagen, og indstiller, at undersøgelsen fortsætter i de allerede fastlagte rammer under den nedsatte undersøgelseskommission om FE-sagen, så skyldes det primært to forhold.